CELEX: 62012CA0166
Language: da
Date: 2013-12-05 00:00:00
Title: Sag C-166/12: Domstolens dom (Femte Afdeling) af 5. december 2013 — Radek Časta mod Česká správa sociálního zabezpečení (anmodning om præjudiciel afgørelse fra Krajský soud v Praze — Den Tjekkiske Republik) (Præjudiciel forelæggelse — artikel 11, stk. 2, i bilag VIII til tjenestemandsvedtægten — forordning (EØF, Euratom, EKSF) nr. 259/68 og forordning (EF, Euratom) nr. 723/2004 — tjenestemænd i Unionen — pensionsrettigheder erhvervet i henhold til en national ordning — overførsel til EU-pensionsordningen — beregningsmetode — begrebet »kapitalværdi, der repræsenterer pensionsrettighederne« )

15.2.2014   
            
            
               DA
            
            
               Den Europæiske Unions Tidende
            
            
               C 45/8
            
         Domstolens dom (Femte Afdeling) af 5. december 2013 — Radek Časta mod Česká správa sociálního zabezpečení (anmodning om præjudiciel afgørelse fra Krajský soud v Praze — Den Tjekkiske Republik)
   (Sag C-166/12) (1)
   
   (Præjudiciel forelæggelse - artikel 11, stk. 2, i bilag VIII til tjenestemandsvedtægten - forordning (EØF, Euratom, EKSF) nr. 259/68 og forordning (EF, Euratom) nr. 723/2004 - tjenestemænd i Unionen - pensionsrettigheder erhvervet i henhold til en national ordning - overførsel til EU-pensionsordningen - beregningsmetode - begrebet »kapitalværdi, der repræsenterer pensionsrettighederne«)
   2014/C 45/15
   Processprog: tjekkisk
   
      Den forelæggende ret
   
   Krajský soud v Praze
   
      Parter i hovedsagen
   
   
      Sagsøger: Radek Časta
   
      Sagsøgt: Česká správa sociálního zabezpečení
   
      Sagens genstand
   
   Anmodning om præjudiciel afgørelse — Krajský soud v Praze — fortolkning af artikel 4, stk. 3, i EU-traktaten og af artikel 11, stk. 2, i bilag VIII til Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen (EFT 1968 I, s. 30), som ændret ved Rådets forordning (EF, Euratom) nr. 723/2004 af 22. marts 2004 om ændring af vedtægten for tjenestemænd i De Europæiske Fællesskaber og af ansættelsesvilkårene for de øvrige ansatte i Fællesskaberne (EUT L 124, s. 1) — overførsel af pensionsrettigheder erhvervet før tjenestemandens ansættelse i Unionen — begrebet »kapital, der repræsenterer pensionsrettigheder« — national lovgivning, som fastsætter en beregningsmetode for de pensionsrettigheder, der tilbydes overført, og som fører til et beløb, der er meget mindre end de bidrag, der er indbetalt til den nationale pensionsordning
   
      Konklusion
   
   
               1)
            
            
               Artikel 11, stk. 2, i bilag VIII til Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen, som ændret ved Rådets forordning (EF, Euratom) nr. 723/2004 af 22. marts 2004, skal fortolkes således, at en medlemsstat kan fastsætte beløbet for den kapital, der repræsenterer pensionsrettighederne, enten på grundlag af metoden med aktuarmæssig modværdi eller metoden med fastsat tilbagekøbsværdi eller på grundlag af andre metoder, så længe det beløb, der skal overføres, materielt repræsenterer de pensionsrettigheder, som den berørte tjenestemand har erhvervet på grundlag af sine tidligere aktiviteter.
            
         
               2)
            
            
               Artikel 11, stk. 2, i bilag VIII til forordning nr. 259/68, som ændret ved forordning nr. 723/2004, og artikel 4, stk. 3, TEU skal fortolkes således, at de ikke er til hinder for anvendelsen af en metode til beregning af kapitalværdien, der repræsenterer de tidligere erhvervede pensionsrettigheder, som fastsat ved tjekkisk lov, selv når denne metode medfører, at kapitalbeløbet, der skal overføres til EU-pensionsordningen, fastsættes til et niveau, der end ikke når halvdelen af de bidrag, som tjenestemanden og dennes tidligere arbejdsgiver har indbetalt til den nationale pensionsordning.
            
         
               3)
            
            
               Artikel 11, stk. 2, i bilag VIII til forordning nr. 259/68, som ændret ved forordning nr. 723/2004, og artikel 4, stk. 3, TEU skal fortolkes således, at der med henblik på beregningen af den kapitalværdi, der repræsenterer de tidligere erhvervede pensionsrettigheder, som skal overføres til EU-pensionsordningen, ikke skal tages hensyn til den periode, hvorunder tjenestemanden allerede var tilsluttet sidstnævnte pensionsordning.
            
         
      (1)  EUT C 200 af 7.7.2012.